Երբեմն դեպքեր են լինում, երբ մոռանում ենք անջատել Android սմարթֆոնների 3G/4G ինտերնետը և արդյունքում ահագին տրաֆիկ է ծախսվում ու համապատասխան գումար գանձվում Ձեր հաշվեկշռից: Ընդ որում, բոլորովին պարտադիր չի, որ ինչ-որ վեբ կայք բացեք կամ որևէ հավելվածով ինտերնետ մտնեք, որպեսզի Ձեր բջջային հեռախոսը ինտերնետ տրաֆիկ ծախսի: Կան մի շարք ծրագրեր, որոնք աշխատում են ֆոնային ռեժիմում և նույնիսկ էկրանի վրա չբացված ժամանակ կարող են ինտերնետից տվյալներ ներբեռնել ու տրաֆիկ ծախսել: Այս հավելվածներին հետևելու համար Android-ի կարգավորումներում կա գործիք, որը ցույց է տալիս, թե բբջային կամ Wi-Fi ինտերնետի դեպքում ինչքան տրաֆիկ են ծախսել հավելվածները նշված ժամանակահատվածում: Սակայն այս գործիքն ունի մի քանի թերություններ, որոնք կարելի է շտկել լրացուցիչ հավելվածների շնորհիվ: